Buschauffører fra Arriva og Keolis drøner over for rødt i aalborg Centrum, selvom de risikerer at køre mennesker over. Det kan TV2 Nord igen dokumentere, og det forarger de borgere, som risikerer at blive kørt over, når de går over gaden. - Det absolut ikke i orden, det er uacceptabelt, det skal stoppes, siger nogle af de borgere, som dagligt er vidner til, at buschaufførerne igen og igen ser stort på rødt. I aftens udsendelse konfronterer vi Nordjyllands Trafikselskabs direktør, Jens Otto Størup, med optagelserne og beder ham forholde sig til, at hans to underleverandører - Arriva og Keolis - sætter fodgængeres liv på spil. Se med i Nordjylland Live klokken 19.30.

Opsummering:
Busser skal ligesom biler holde for gult og rødt. Det gør busserne fra Arriva og Keolis bare ikke, selvom de kører gennem et menneskefyldt Aalborg centrum.